Olmaliqda avtokorxonaga ishga kirish uchun 3 000 AQSh dollari talab qilgan firibgar ushlandi

Olmaliqda fuqaro M.B. ikki nafar fuqaroni Olmaliq kon-metallurgiya kombinatiga qarashli avtokorxonaga ishga joylashtirib qo`yish evaziga 3 000 AQSh dollari talab qilgan. 
Shundan, 1 000 AQSh dollarini olgan vaqtida Bosh prokuratura huzuridagi Departamentning Toshkent viloyat boshqarmasi tomonidan Olmaliq ixtisoslashtirilgan prokuraturasi xodimlari bilan hamkorlikda o`tkazilgan tezkor tadbirda ashyoviy dalil bilan ushlangan. 
O`zbekiston  Bosh prokuraturasi jamoatchilik bilan aloqalar va huquqiy axborot bo`limi boshlig`ining xabariga ko`ra, mazkur holat yuzasidan M.B.ga nisbatan Jinoyat kodeksining tegishli moddasi bilan jinoyat ishi qo`zg`atilib, tergov harakatlari o`tkazilmoqda.